Andre Wisdom

Andre Alexander Shaquille Wisdom (født 9. mai 1993) er en engelsk fotballspiller som fra 30. juni 2021 er klubbløs.
Han er av jamaicansk opphav.
Wisdom debuterte for Liverpool i en Europaligakamp den 20. september 2012 borte mot Young Boys, en kamp som Liverpool vant 5–3, og hvor Wisdom scoret ett av målene.


== Klubbfotball ==


=== Bradford ===
Wisdom ble født i Leeds, West Yorkshire, og startet sin fotballkarriere på akademiet til Bradford City AFC. Han utmerket seg seg på juniorlagene og spilte jevnlig på lag ett år over sin aldersgruppe.


=== Liverpool ===
Han signerte for Liverpool bare 14 år gammel i januar 2008 for det hans trener på ungdomslaget i Bradford indikerte var et høyt beløp for en ungdom fra League Two.. «The Bantams» vil trolig motta mere i overgangspenger, avhengig av hans suksess hos «the Reds».
Wisdom spilte på de ulike ungdomslagene i Liverpool før han rykket opp til klubbens reservelag. I september 2010 hentet Roy Hodgson Wisdom til førstelaget i en ligacup-kamp mot Northampton Town FC. Unggutten satt på innbytterbenken da Liverpool sjokkerende tapte på straffer etter 2-2 ved full tid, noe som i ettertid viste seg å være en av flere avgjørende hendelser i Hodgsons kortvarige opphold på Merseyside. Han returnerte til kamper på ungdomslaget og fikk etterhvert vervet som kaptein på reservelaget. Han ble belønnet med en forlengelse av kontrakten sin av den nyutnevnte manageren Kenny Dalglish sommeren of 2011. Trass i skottens tro på Wisdom, fikk han aldri noen sjanse på førstelaget under hans tid der og fortsatte i stedet som kaptein for reservene.
Da Brendan Rodgers ble ny Liverpool-manager i juni 2012 var det Wisdoms fjerde manager til da på hans tid på Anfield og en ny anledning til å kreve sin plass på førstelaget. I september 2012 dro Wisdom sammen med flere andre Liverpool-ungdommer til Sveits for  Europaligakampen mot Young Boys. Han startet kampen og skårte i debuten sin da «the Reds» vant kampen 5-3. Hans imponerende innsats ga ham flere sjanser på førstelaget i de påfølgende ukene, først i 2-1 seieren over West Bromwich Albion i ligacupen den 26. september, og så hans debut fra start i Premier League tre dager senere i 5–2 seieren borte mot Norwich City. Han beholdt plassen sin på førstelaget den følgende måneden og fikk sin første hjemmekamp på Anfield i en uavgjort 0-0 kamp mot Stoke City. I en Europaliga-kamp 22. november 2012 ble Wisdom byttet ut etter bare 31 minuttet da han fikk føling med en gammel kneskade. Skaden holdt ham ute neste kamp, men han var tilbake på benken i en kamp mot Tottenham seks dager senere, uten å bli byttet inn, og det gikk helt til 2. januar 2013 før Wisdom igjen spilte for «the Reds», i en kamp mot Sunderland. Syv dager senere signerte Wisdom en ny langtidskontrakt med Liverpool, bare 1,5 år etter å ha signert en tidligere kontrakt.


== Landslagsspill ==
Wisdom ble plukket ut til England U16 for Victory Shield turneringen høsten 2008. Han startet i bortekampen mot Wales U16, i en 1-0 seier på Stebonheath Park den 31. oktober. Han spilte igjen i turneringen en måned senere, denne gangen som innbytter i 2-0 seieren over Skottland U16 på Sincil Bank, da England tok seieren i gruppen og tok tittelen for 2008.Året etterpå ble Wisdom tatt ut av John Peacock til England U17 i laget for Europamesterskapet i 2010 for U17 lag. England gikk videre fra gruppespillet og kvalifiserte seg til sluttspillet i Liechtenstein. Han ble plukket ut til sluttspillet sammen med lagkamerat Conor Coady. England slo Tsjekkia, Hellas og Tyrkia i gruppespillet før de slo Frankrike U17 i semifinalen og fikk sin andre finaleplass på fire år. Wisdom startet finalen mot Spania U-17 og skåret utligningsmålet etter 30 minutter. Connor Wickham sørget for vinnermålet da «the Lions» vant turneringen for aller første gangEtter turneringssuksess med U16 og U17, fortsatte Wisdom sin framgang i de aldersbestemte klassene og ble med Noel Blakes sitt U19 lag under 2010-11 sesongen. Han debuterte mot Slovakia U19 i oktober og fortsatte med ti kamper for laget over de neste to årene. Han ble derimot utelatt fra EM for U19 lag i 2012.Wisdom ble tatt ut til England U21 av Stuart Pearce i september 2011 for kvalifiseringskamper til EM for U21 lag, mot Aserbadsjan U-21 og vennskapskampen mot Israel U-21. Han fikk selskap i troppen av sine lagkamerater Jonjo Shelvey, Jon Flanagan, Martin Kelly og Jordan Henderson og gjorde sin debut som høyreback mot Israel i en 4–1 seier, trass i at han pr da ikke ennå hadde spilt for Liverpool på førstelaget. Han ble også plukket ut i de viktige play-off kampene mot Serbia U21, men trakk seg på grunn av en skulderskade.


== Referanser ==


== Eksterne lenker ==
(en) Andre Wisdom – Transfermarkt 
(en) Andre Wisdom – WorldFootball.net 
(en) Andre Wisdom – Soccerbase.com 
(en) Andre Wisdom – Soccerway 
(en) Andre Wisdom – FBref 
(es) Andre Wisdom – as.com 
(en) Spillerprofil hos FA Arkivert 10. oktober 2014 hos Wayback Machine.